**LĒMUMS**

Liepājā

|  |  |
| --- | --- |
| 2021.gada 11.novembrī | Nr.432/15  (prot. Nr.15, 27.§) |

Par zemesgabala Celmu ielā, blakus

nekustamajam īpašumam Celmu ielā 2,

daļas iznomāšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Publiskas personas finanšu līdzekļu un mantas izšķērdēšanas novēršanas likuma 3.panta otro punktu, 6.1 panta pirmo daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 29.1. un 30.4.apakšpunktu, izskatot SIA "Labi nami" 2021.gada 28.septembra iesniegumu, Liepājas valstspilsētas pašvaldības Nekustamo īpašumu jautājumu konsultatīvās komisijas 2021.gada 25.oktobra priekšlikumu (sēdes protokols Nr.14) un Liepājas valstspilsētas pašvaldības domes pastāvīgās Pilsētas attīstības komitejas 2021.gada 4.novembra lēmumu (sēdes protokols Nr.12), Liepājas valstspilsētas pašvaldības dome **nolemj:**

1. Iznomāt SIA "Labi nami" (reģistrācijas Nr.42103083920; juridiskā adrese: Krišjāņa Barona iela 8-1N, Liepāja), kā dzīvojamās mājas Celmu ielā 2 pārvaldniekam (apsaimniekotājam), uz 5 (pieciem) gadiem zemesgabala Celmu ielā (kadastra apzīmējums 1700 011 0455), Liepājā, blakus nekustamajam īpašumam Celmu ielā 2, daļu 445 kv.m platībā (pielikumā) teritorijas labiekārtošanai un autostāvvietām mājas Celmu ielā 2 iedzīvotājiem.

2. Liepājas pilsētas pašvaldības iestādei "Nekustamā īpašuma pārvalde" sagatavot līguma projektu par lēmuma 1.punktā minētā zemesgabala Celmu ielā (kadastra apzīmējums 1700 011 0455), blakus nekustamajam īpašumam Celmu ielā 2, daļas iznomāšanu, iekļaujot tajā šādus nosacījumus:

2.1. Liepājas valstspilsētas pašvaldība neatbild par nomnieka ieguldījumiem un izdevumiem, apsaimniekojot iznomāto zemesgabala daļu;

2.2. nomnieks maksā nomas maksu saskaņā ar neatkarīga sertificēta vērtētāja novērtējumu, bet ne mazāk kā valstī noteikto;

2.3. nomnieks papildus nomas maksai maksā valstī noteikto pievienotās vērtības nodokli;

2.4. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomāto zemesgabala daļu;

2.5. nomnieks atbild par visu zemesgabala daļā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

2.6. nomnieks apņemas viena gada laikā no līguma noslēgšanas dienas iesniegt Liepājas pilsētas pašvaldības iestādē "Liepājas pilsētas būvvalde" atbilstošu projekta dokumentāciju;

2.7. nomnieks saskaņā ar Liepājas pilsētas domes 2020.gada 17.decembra saistošajiem noteikumiem Nr.47 "Liepājas pilsētas pašvaldības teritorijas kopšanas un būvju uzturēšanas saistošie noteikumi" un citiem kārtību regulējošiem noteikumiem nodrošina iznomātās vietas un tās apkārtnes uzkopšanu.

3. Lēmuma 1.punktā minētajai zemesgabala daļai kadastra vērtēšanas vajadzībām noteikt lietošanas mērķi - atsevišķi nodalītas atklātas autostāvvietas (kods 11 05).

4. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līgumu, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

5. Gadījumā, ja SIA "Labi nami" vainas dēļ līgums par lēmuma 1.punktā minētā zemesgabala Celmu ielā, blakus nekustamajam īpašumam Celmu ielā 2, daļas nomu netiek noslēgts viena mēneša laikā no lēmuma pieņemšanas dienas, lēmums zaudē spēku.

6. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |